Nous Phelippes de Vianne, sires de Paigney, faisons savoir à touz que nous avons repris et reproignons de monsignour Jeham de Chalon, signour d’Arlay, en accressemant dou fié que de luy tenons, quanque nous avons, devons et poons avoir, comant que il soit, à Chilley, à Collauour et à Malerée, et es appendisses et es apartenances desdiz lieus, soit en demenures, en fiez, en rerefiez, en signories, en justices et en toutes autres choses que nous avons, poons et davons avoir ezdiz lieus et es appendisses d’icels. En tesmoignaige de laquel chose, nous avons mis nostre seel pendant en ces presantes lettres, faites et données l’am Nostre Signour Jhesus Crist qui corroit par mil doux cenz octante et quatre, ou mois de may.